./data/phi0474/phi057/phi0474.phi057.perseus-lat1.xml
M. Tullius Cicero
vide nunc quae sint in altera  nihil actum est a Pompeio nostro sapienter, nihil fortiter,       addo etiam nihil nisi contra consilium auctoritatemque meam  omitto illa       vetera, quod istum in rem publicam ille aluit, auxit, armavit, ille legibus per vim et       contra auspicia ferendis auctor, ille Galliae ulterioris adiunctor, ille       gener, ille in adoptando        P  Clodio augur, ille restituendi mei quam retinendi studiosior,       ille provinciae propagator, ille absentis in omnibus adiutor, idem etiam tertio       consulatu, postquam esse defensor rei publicae coepit, contendit ut decem tribuni pl        ferrent ut absentis ratio haberetur, quod idem ipse sanxit lege quadam sua, Marcoque       Marcello consuli finienti provincias Gallias       Kalendarum       Martiarum die restitit—sed ut haec omittam, quid foedius, quid       perturbatius hoc ab urbe discessu sive potius turpissima fuga? quae condicio       non accipienda fuit potius quam relinquenda patria?